《庚寅》
元代·方回

江湖秋水事茫茫，近县犹闻有战场。
多病多忧欺此老，半醒半醉了重阳。
见山篱下无人至，戏马台头几客忙。
万事不同时节似，感今怀古倍悲凉。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。